Diari Oficial de la Generalitat Valenciana


Sumari del DOGV 9851, del 17-05-2024 (2024/4481)

RESOLUCIÓ de 15 de maig de 2024, de la vicepresidenta segona del Consell i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9851

Data del DOGV
:   17-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4481


Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

RESOLUCIÓ de 15 de maig de 2024, de la vicepresidenta segona del Consell i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge. [2024/4481]  
El Decret 10/2023, de 19 de juliol, del president de la Generalitat, determina el nombre i la denominació de les conselleries en què s'estructura l'Administració del Consell, així com les seues atribucions. L'article 4 assigna a la Vicepresidència Segona i Conselleria de Serveis Socials, Igualtat i Habitatge les competències en matèria de polítiques de prestació social, servicis socials, dependència, persones amb discapacitat, igualtat, famílies, infància i adolescència, adopcions, joventut, dona, persones migrants, cooperació al desenvolupament, voluntariat social i vivenda. El Decret 10/2023, de 19 de juliol, ha sigut completat pel Decret 12/2023, de 20 de juliol, del president de la Generalitat, pel qual es determinen les secretaries autonòmiques de l'Administració del Consell.  
Seguidament, el Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, adopta les mesures organitzatives necessàries per a establir esta estructura, amb l'objectiu primordial d'atendre amb eficàcia les competències que s'han atribuït als departaments de l'Administració del Consell. A este efecte, el títol III del Decret 112/2023, de 25 de juliol, del Consell, regula l'estructura i competències dels òrgans superiors i directius de la Vicepresidència Segona i Conselleria.  
  
Juntament amb això, i de conformitat amb el que s'establix en l'article 64 de la Llei 5/1983, de 30 de desembre, del Consell, mitjançant el Decret 132/2023, de 10 d'agost, el Consell aprova el Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, en què configura l'estructura i les funcions dels òrgans superiors i directius i amb la definició de les competències de cada un d'estos.  
Amb la finalitat de dotar de més agilitat la gestió dels assumptes la competència dels quals té assignada la Vicepresidència Segona i Conselleria de Serveis Socials, Igualtat i Habitatge, i d'acord amb el principi d'eficàcia que regix l'actuació de les administracions públiques, es considera oportú delegar determinades competències en els diferents òrgans de la conselleria.  
Mitjançant la Resolució de 27 de setembre de 2023, de la vicepresidenta segona del Consell i consellera de Serveis Socials, Igualtat i Habitatge, publicada en el Diari Oficial de la Generalitat Valenciana núm. 9693, el 28 de setembre de 2023 es va delegar l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge.  
Esta resolució va ser corregida mitjançant la Resolució de la vicepresidenta segona del Consell i consellera de Serveis Socials, Igualtat i Habitatge, de 22 de febrer de 2024, publicada en el Diari Oficial de la Generalitat Valenciana núm. 9796, de 26 de febrer de 2024, i posteriorment modificada mitjançant la Resolució de 22 de març de 2024, publicada en el Diari Oficial de la Generalitat Valenciana núm. 9817, de 27 de març de 2024.  
Amb l'objectiu d'aconseguir més agilitat i simplificació en la resolució de determinats assumptes, es considera oportú introduir una nova modificació en la delegació efectuada en els òrgans de la Conselleria; per a fer-ho, pel nombre de modificacions que ja ha patit l'anterior resolució de delegació de competències de 27 de setembre de 2023, s'entén necessari, per seguretat jurídica, dictar una nova resolució que continga totes les modificacions i correccions efectuades i incloga també la nova modificació que es pretén introduir.  
  
Per tot el que s'ha exposat, i de conformitat amb el que s'establix en l'article 63 de la Llei 5/1983, de 30 de desembre, del Consell, i els articles 9 i següents de la Llei 40/2015, d'1 d'octubre, de règim jurídic del sector públic, resolc:  
  
Primer. Delegacions en les persones titulars de les secretaries autonòmiques  
Delegar en les persones titulars de les secretaries autonòmiques del departament, en les matèries directament atribuïdes als seus àmbits de gestió, l'exercici de les competències següents:  
1. La resolució dels expedients de modificació contractual, incloent-hi la seua formalització, així com els expedients de pròrroga, desistiment, liquidació, devolució de garanties i altres incidències, fins i tot la imposició de penalitats i confiscació de la garantia, dels contractes tant públics com privats corresponents al seu àmbit competencial, així com les fases d'execució del pressupost de gasto i la firma dels documents comptables corresponents.  
2. La resolució, modificació, pròrroga i la resta de les incidències dels expedients per encàrrec a mitjà propi i d'execució directa per l'Administració corresponents al seu àmbit competencial i les fases d'execució del pressupost de gasto i firma dels documents comptables corresponents.  
3. En matèria de contractació, aprovació de plans i estudis en el seu àmbit competencial.  
4. La revisió d'ofici dels actes administratius nuls de ple dret i la declaració de lesivitat dels actes administratius anul·lables dictats en l'exercici de les competències pròpies i delegades, així com, si és el cas, dels actes dictats per les persones titulars de les direccions generals de què depenen i pels organismes públics que estiguen adscrits.  
  
5. La resolució dels recursos de reposició i extraordinaris de revisió que es puguen interposar contra els actes administratius dictats en l'exercici de les competències delegades.  
6. La revocació i rectificació d'errors dels actes administratius dictats en l'exercici de les competències pròpies i delegades.  
7. La resposta a les actuacions de les institucions del Síndic de Greuges de la Comunitat Valenciana i del Defensor del Poble, així com la seua comunicació.  
  
Segon. Delegació en la persona titular de la Secretaria Autonòmica d'Habitatge  
Delegar en la persona titular de la Secretaria Autonòmica d'Habitatge les competències atribuïdes per la disposició addicional tercera de la Llei 14/2003, de 10 d'abril, de patrimoni de la Generalitat Valenciana, a la conselleria competent en matèria de vivenda.  
  
Tercer. Delegació en la persona titular de la Secretaria Autonòmica de Família i Servicis Socials  
Delegar en la persona titular de la Secretaria Autonòmica de Família i Servicis Socials la concessió de les subvencions en matèria de cooperació al desenvolupament, en l'àmbit de la seua competència, i en matèria d'implementació i promoció de l'Agenda 2030 per al desenvolupament sostenible. També s'hi inclou l'aprovació i disposició del gasto, així com la firma dels documents comptables.  
  
Quart. Delegació en la persona titular de la Secretaria Autonòmica del Sistema Sociosanitari  
Delegar en la persona titular de la Secretaria Autonòmica del Sistema Sociosanitari la resolució de les delegacions de competències en les entitats locals en matèria d'infraestructures i equipaments de centres de servicis socials, així com l'acord d'inici de revocació de la delegació de competències i la seua revocació, i també la tramitació dels contractes d'emergència dins de l'àmbit de les competències pròpies.  
  
  
Quint. Delegacions en la persona titular de la Subsecretaria  
Delegar en la persona titular de la Subsecretaria del departament l'exercici de les competències següents:  
1. Les facultats ordinàries en matèria de contractació administrativa i de dret privat, incloent-hi les diferents fases d'execució del pressupost de gasto i la firma de documents comptables, no delegades en altres òrgans. S'hi inclouen els contractes que afecten diversos òrgans de la Conselleria.  
2. Les facultats ordinàries de contractació en els contractes d'adquisició centralitzada i els contractes menors dels capítols II i VI corresponents al programa pressupostari adscrit a la Subsecretaria en els dos casos, incloent-hi les diferents fases d'execució del pressupost de gasto i la firma dels documents comptables corresponents. S'hi inclouen els contractes d'adquisició centralitzada que afecten diversos òrgans de la Conselleria.  
3. Els actes relatius d'inici, resolució, així com de modificació, pròrrogues i altres incidències dels expedients d'encàrrecs a mitjans propis i d'execució directa per l'Administració corresponents al programa pressupostari adscrit a la Subsecretaria, incloent-hi les diferents fases d'execució del pressupost de gasto i la firma dels documents comptables corresponents, no delegades en altres òrgans. S'hi inclouen els expedients que afecten diversos òrgans de la Conselleria.  
4. L'execució, aprovació i acceptació de les factures, les certificacions d'obra o els documents justificatius de valor equivalent dels capítols II i VI dels expedients de gasto imputable al programa pressupostari adscrit a la Subsecretaria, incloent-hi el reconeixement de l'obligació i la seua corresponent proposta de pagament, així com la  
firma dels seus documents comptables i que no hagen sigut delegats en altres òrgans.  
5. La resolució dels expedients de modificació contractual, incloent-hi la seua formalització, pròrroga, liquidació i altres incidències, fins i tot la imposició de penalitats i confiscació de la garantia, dels contractes tant públics com privats corresponents al programa adscrit a la Subsecretaria, així com la firma dels corresponents documents comptables.  
6. La sol·licitud de designació de representant de l'òrgan fiscalitzador per a assistir als actes de recepció dels contractes i dels expedients d'encàrrecs a mitjans propis i d'execució directa per l'Administració corresponents al programa pressupostari adscrit a la Subsecretaria segons el Decret 137/2012, del Consell.  
7. En matèria de contractació, l'aprovació de plans, estudis i projectes i la designació de directors d'obra i altres càrrecs necessaris per a l'execució dels contractes corresponents al programa pressupostari adscrit a la Subsecretaria.  
8. La concessió de les ajudes i subvencions amb càrrec als capítols IV i VII, així com les facultats relatives a la modificació, revocació i reintegrament d'estes, en les matèries pròpies de la Subsecretaria. També s'hi inclou l'aprovació i disposició del gasto, així com la firma dels documents comptables.  
9. L'aprovació dels justificants, el reconeixement de l'obligació i la proposta de pagament, així com la firma dels documents comptables referits als gastos imputables al capítol IV i VII del programa pressupostari adscrit a la Subsecretaria.  
10. Les resolucions i la firma de documents comptables de retenció de crèdit, aprovació i disposició del gasto, reconeixement d'obligacions i la corresponent proposta de pagament, referits als gastos dels capítols IV i VII del programa adscrit a la Subsecretaria i no delegats en altres òrgans.  
11. La resolució de la devolució de les fiances i els avals constituïts en els expedients de contractació i de subvencions corresponents al programa pressupostari adscrit a la Subsecretaria.  
12. L'aprovació de les modificacions pressupostàries la competència de les quals corresponga a la Conselleria, dins dels límits legals i pressupostaris vigents, a proposta del departament corresponent, així com la proposta i elevació dels expedients de modificació pressupostària l'aprovació dels quals corresponga a altres òrgans de la Generalitat.  
  
13. L'inici i la tramitació dels expedients de gastos que necessiten un acord del Consell perquè s'imputen al pressupost corresponent al programa pressupostari adscrit a la Subsecretaria, incloent-hi la retenció de crèdit i la firma del document corresponent.  
14. La tramitació, liquidació i resolució dels interessos de demora i l'execució de sentències de reconeixement d'interessos de demora, incloent-hi la retenció del crèdit i les fases d'execució del pressupost de gasto i la firma dels documents comptables, de gastos corresponents al programa pressupostari adscrit a la Subsecretaria.  
15. La tramitació i resolució dels pagaments extrapressupostaris que es deriven de la devolució de transferències bancàries de pagaments prèviament aprovats i efectuats per la Tresoreria de la Generalitat corresponents al programa pressupostari adscrit a la Subsecretaria.  
16. L'autorització de la retenció de crèdits de les caixes pagadores.  
17. L'aprovació i execució dels gastos de les caixes pagadores del programa adscrit a la Subsecretaria, així com la firma dels documents comptables per a la imputació pressupostària dels pagaments satisfets per mitjà d'estes caixes fixes.  
18. L'ompliment dels ingressos que són competència dels servicis centrals del departament, incloent-hi l'ompliment de les fases de definició del dret, de reconeixement i la proposta de l'ingrés, així com la firma dels documents comptables.  
19. L'autorització i execució d'altres gastos imputables als capítols del pressupost de gasto del programa pressupostari adscrit a la Subsecretaria i els documents comptables corresponents que no estiguen previstos en els apartats anteriors ni delegats en altres òrgans.  
  
20. L'exercici de la facultat de nomenament i cessament del personal eventual al servici del departament.  
21. L'exercici de les competències atribuïdes per la normativa vigent a la persona titular del departament en matèria de personal.   
22. Les actuacions necessàries per a la gestió del patrimoni de la Generalitat adscrit a la Conselleria, excepte en els casos en què es trobe delegada en altres òrgans ni en les competències assignades a esta conselleria mitjançant la disposició addicional tercera de la Llei 14/2003, de 10 d'abril, de patrimoni de la Generalitat.  
23. La resolució sobre l'admissió a tràmit de les reclamacions de responsabilitat patrimonial.  
24. La revisió d'ofici dels actes administratius nuls de ple dret i la declaració de lesivitat dels actes administratius anul·lables dictats en l'exercici de les competències pròpies i delegades.  
25. La resolució dels recursos de reposició i extraordinaris de revisió que es puguen interposar contra els actes administratius dictats en l'exercici de les competències delegades.  
26. La revocació i rectificació d'errors dels actes administratius dictats en l'exercici de les competències pròpies i delegades.  
27. La resposta a les actuacions de les institucions del Síndic de Greuges de la Comunitat Valenciana i del Defensor del Poble, en matèries de la seua competència, així com la seua comunicació.  
28. La sol·licitud de dictàmens i, en general, la comunicació amb el Consell Jurídic Consultiu de la Comunitat Valenciana, amb el Comité Econòmic i Social de la Comunitat Valenciana i amb qualsevol altra institució de la Generalitat, no delegades en altres òrgans.  
  
Sext. Delegacions en les persones titulars de les direccions generals  
Delegar en les persones titulars de les direccions generals del departament, en les matèries directament atribuïdes als seus àmbits de gestió, l'exercici de les competències següents:  
1. La resolució d'inici dels procediments de contractació administrativa i de dret privat i dels expedients d'encàrrecs a mitjà propi i execució directa per l'Administració corresponents al seu programa pressupostari o del seu àmbit competencial, així com l'autorització de la retenció de crèdit i la firma del corresponent document comptable.  
  
2. Les facultats ordinàries de contractació en els contractes d'adquisició centralitzada, incloent-hi la modificació, la pròrroga i la resta d'incidències, i l'aprovació del gasto i l'adjudicació dels contractes menors dels capítols II i VI dels programes pressupostaris corresponents o del seu àmbit competencial en els dos casos, incloent-hi la retenció de crèdit i les diferents fases d'execució del pressupost de gasto, així com la firma dels documents comptables corresponents, quan no haja sigut delegat en altres òrgans.  
3. L'execució, aprovació i acceptació de les factures, les certificacions d'obra o els documents justificatius de valor equivalent dels capítols II i VI dels seus corresponents programes pressupostaris o àmbit competencial, incloent-hi el reconeixement de l'obligació i la corresponent proposta de pagament i els ajustos comptables necessaris per a la seua imputació al pressupost, així com la firma dels documents comptables, en els casos en els quals no haja sigut delegat o atribuït en altres òrgans. S'inclouen els expedients de gasto que hagen d'imputar-se al programa adscrit a la Subsecretaria o als programes del servici 99 «Mecanisme de recuperació i resiliència».  
4. La resolució d'inici dels expedients de modificació contractual, de pròrroga i altres incidències contractuals, així com dels informes necessaris, dels contractes tant públics com privats corresponents al seu programa pressupostari o del seu àmbit competencial, inclosa la retenció de crèdit i firma del document comptables corresponent.  
5. La resolució d'inici dels expedients de modificació, pròrroga i resta d'incidències, així com dels informes necessaris, dels expedients d'encàrrecs a mitjà propi i execució directa per l'Administració corresponents al seu programa pressupostari o àmbit competencial i les fases d'execució del pressupost de gasto i firma dels documents comptables corresponents.  
6. La sol·licitud de designació de representant de l'òrgan fiscalitzador per a assistir als actes de recepció dels contractes dins del seu àmbit competencial, segons el Decret 137/2012, del Consell.  
7. En matèria de contractació, l'aprovació de projectes i la designació de directors d'obra i altres càrrecs necessaris per a l'execució dels contractes corresponents al seu programa pressupostari o àmbit competencial.  
8. La concessió d'ajudes i subvencions amb càrrec als capítols IV i VII, així com les facultats relatives a la modificació, la revocació i el reintegrament d'estes, en les matèries de la seua competència i que no estiguen delegades o atribuïdes a altres òrgans.  
9. L'aprovació dels justificants, així com el reconeixement d'obligacions i les corresponents propostes de pagament dels capítols IV i VII dels seus programes pressupostaris o del seu àmbit competencial, en els casos en els quals no haja sigut delegat en altres òrgans.  
10. Les resolucions i la firma de documents comptables de retenció de crèdit, aprovació i disposició del gasto, reconeixement d'obligacions i la corresponent proposta de pagament, referits als gastos dels capítols IV i VII dels corresponents programes pressupostaris o del seu àmbit competencial i no delegats en altres òrgans.  
11. La resolució de la devolució de les fiances i els avals constituïts en els expedients de contractació i de subvencions, en l'àmbit dels corresponents programes pressupostaris.  
12. A la direcció general competent per raó de la matèria es delega les competències relatives a:  
a. La gestió de les prestacions del FAS consistents en resolucions d'alta dels beneficiaris procedents d'altres comunitats autònomes, resolucions de baixa dels beneficiaris l'últim abonament dels quals haja sigut retornat per Correus per causa de defunció, absència o altres i, en general, les resolucions d'alta o baixa que engloben beneficiaris de les tres províncies, i també la firma dels documents comptables necessaris per a l'abonament d'estes prestacions.  
b. L'execució de les transferències relatives a cura de persones majors des de l'àmbit familiar respecte de la tramitació i resolució dels procediments administratius per a la concessió o denegació, incloent-hi la retenció de crèdits i les fases d'execució del pressupost i les incidències no delegades o atribuïdes a altres òrgans.  
13. La tramitació i resolució dels pagaments extrapressupostaris que es deriven de la devolució de transferències bancàries de pagaments prèviament aprovats i efectuats per la Tresoreria de la Generalitat corresponents al seu programa pressupostari o àmbit competencial.  
14. La resolució d'inici i tramitació dels expedients de gasto que necessiten un acord del Consell per a la seua imputació al pressupost corresponent al seu programa pressupostari o al seu àmbit competencial, així com l'aprovació de la retenció de crèdit i firma del document comptable.  
15. La tramitació, liquidació i resolució dels interessos de demora i l'execució de sentències de reconeixement d'interessos de demora dins de l'àmbit competencial. S'inclou la retenció del crèdit i les fases d'execució del pressupost de gasto i firma dels documents comptables corresponents al capítol III del seu programa pressupostari o, en el supòsit de no tindre dotació, del programa pressupostari adscrit a la Subsecretaria.  
  
16. L'aprovació i l'execució dels gastos, incloent-hi el pagament de les caixes pagadores del seu programa pressupostari, així com la firma dels documents comptables per a la imputació pressupostària dels pagaments satisfets per mitjà d'estes caixes fixes. Per a la caixa fixa adscrita a la Vicepresidència Segona per als gastos, esta competència es delega en el director general de Coordinació de la Vicepresidència Segona.  
17. L'autorització i l'execució de gastos imputables al capítol II i VI no arreplegats en els apartats anteriors en l'àmbit del seu programa pressupostari o competencial, així com la firma dels documents comptables.  
  
18. La resolució dels expedients d'expropiació forçosa en les matèries de la seua competència i l'aprovació del gasto corresponent.   
19. La resolució d'inici i tramitació dels expedients de gestió patrimonial imputables al seu programa pressupostari o àmbit competencial, incloent-hi la retenció de crèdit i les diferents fases d'execució del pressupost de gasto i firma dels documents comptables corresponents i dels comptes de fons que s'han de justificar, si és el cas.  
20. L'autorització i execució d'altres gastos imputables als capítols del pressupost de gasto del programa pressupostari o del seu àmbit competencial i els documents comptables corresponents que no estiguen previstos en els apartats anteriors ni delegats en altres òrgans.  
  
21. La resolució dels procediments per a delimitar la responsabilitat patrimonial de l'Administració.  
22. La resolució dels recursos de reposició i extraordinaris de revisió que es puguen interposar contra els actes administratius dictats en l'exercici de les competències delegades.  
23. La revocació i rectificació d'errors dels actes administratius dictats en l'exercici de les competències pròpies i delegades.  
24. Respecte del personal adscrit als programes pressupostaris que cada una gestione, la firma dels documents de gestió comptable que requerisca l'execució de les autoritzacions d'inscripció i assistència a cursos, jornades, conferències i altres activitats formatives.  
  
Sèptim. Delegacions en les persones titulars de les direccions territorials  
Delegar en les persones titulars de les direccions territorials de la Conselleria, dins de l'àmbit competencial territorial i funcional propi, l'exercici de les competències següents:  
1. L'aprovació del gasto i l'adjudicació dels contractes menors dels capítols II i VI, quan corresponguen a gastos imputables a les direccions territorials o als centres que depenguen d'esta, incloent-hi les diferents fases d'execució del pressupost de gasto i firma dels documents comptables corresponents. En el cas dels contractes menors d'obra queda condicionada a l'emissió prèvia d'un informe de l'oficina tècnica de projectes sobre la viabilitat de les obres que s'han d'executar, excepte en els supòsits de conservació i manteniment d'instal·lacions.  
  
2. Els actes relatius d'inici i resolució, així com de modificació, pròrroga i la resta d'incidències dels expedients d'encàrrecs a mitjà propi i d'execució directa per l'Administració corresponents al programa pressupostari adscrit a la Subsecretaria, així com les diferents fases d'execució del pressupost de gasto i firma dels documents comptables corresponents quan corresponguen a gastos imputables a les direccions territorials.  
3. L'execució, aprovació i acceptació de les factures o documents justificatius de valor equivalent dels capítols II i VI d'expedients de gastos del seu àmbit competencial territorial i funcional, quan vagen destinats a satisfer directament necessitats de les direccions territorials o de centres que depenguen d'estes, incloent-hi el reconeixement de l'obligació i la seua corresponent proposta de pagament i els ajustos comptables necessaris per a la seua imputació al pressupost, així com la firma dels seus documents comptables. S'exceptuen els contractes majors d'obres i els que es vinculen a estos, com els de redacció de projectes i de direcció d'obra i similars.  
4. L'aprovació i l'execució dels gastos, incloent-hi el pagament de les caixes pagadores que tinguen adscrites o dels centres adscrits, així com la firma dels documents comptables per a la imputació pressupostària dels pagaments satisfets per mitjà d'estes caixes fixes.  
5. L'autorització i l'execució de gastos imputables als capítols del pressupost de gasto que no estiguen arreplegats en els apartats anteriors, incloent-hi la firma dels documents comptables, quan corresponguen a estes o als centres que depenguen d'esta.  
6. En l'àmbit de les seues atribucions, la preparació, l'aprovació i l'execució de les resolucions de concessió de transferències corrents quant a:  
- Pensions no contributives (PNC).  
- Prestacions de la Llei general de drets de les persones amb discapacitat i de la seua inclusió social.  
- Prestacions del Fons d'Assistència Social (FAS), a excepció de les facultats que s'atribuïxen a altres òrgans.  
7. En l'àmbit de les seues atribucions, les facultats d'aprovació i disposició del gasto de les transferències corrents, excepte les facultats expressament delegades a altres òrgans.  
8. En l'àmbit de les seues atribucions, respecte a les transferències corrents i de capital, excepte les competències delegades en altres òrgans:  
- El control del compliment de les resolucions de concessió de transferències corrents o de capital, que inclou la verificació del compliment de la finalitat per a la qual es van concedir les ajudes i de la correcta aplicació dels fons percebuts, la comprovació i l'aprovació dels justificants, la minoració o el desistiment sense efectes de les resolucions d'atorgament de les ajudes per incompliment dels requisits, de què es fa dependre el dret al seu gaudi i la correlativa exigència de reintegrament de les quantitats indegudament percebudes.  
  
- L'aprovació de justificants i el reconeixement de les obligacions i la seua proposta de pagament, així com la firma dels documents comptables.  
- En el supòsit de minoracions o anul·lació d'efectes de les ajudes, la desafectació del dret i proposta d'ingrés a què donen lloc.  
9. En matèria de vivenda, es delega l'aprovació dels justificants derivats de qualsevol expedient de contractació i de subvencions la tramitació del qual els corresponga.  
10. En l'àmbit de les atribucions respectives, els reintegraments de la nòmina de personal de les direccions territorials i els seus centres dependents, els ingressos que es recapten per la gestió de centres propis i la devolució dels ingressos indeguts, incloent-hi la firma dels documents comptables.  
11. Respecte del personal que preste els seus servicis en estes i en els centres que depenen, l'exercici de les competències relatives a la gestió del capítol I de l'estat de gastos la resolució dels quals corresponga a la persona titular del departament d'acord amb la legislació vigent, incloent-hi la firma de documents de gestió pressupostària que es requerisquen per a la tramitació dels gastos esmentats.  
12. La resolució dels recursos de reposició i extraordinaris de revisió que es puguen interposar contra els actes administratius dictats en l'exercici de les competències delegades.  
13. La revocació i rectificació d'errors dels actes administratius dictats en l'exercici de les competències pròpies i delegades.  
  
Octau. Delegacions en les persones titulars dels centres   
Es delega en les persones titulars dels centres la preparació i proposta a la direcció territorial dels contractes menors relacionats amb els gastos que siguen imputables.  
  
Nové. Delegacions en la persona titular de la Secretaria General Administrativa  
Delegar en la persona titular de la Secretaria General Administrativa, en les matèries atribuïdes directament al seu àmbit de gestió, respecte del personal dels servicis centrals de la Conselleria, l'exercici de les competències relatives a la gestió del capítol I de l'estat de gastos la resolució dels quals corresponga a la persona titular de la Vicepresidència Segona i Conselleria, d'acord amb la legislació vigent, incloent-hi la firma dels documents de gestió pressupostària que es requerisquen per a la tramitació dels gastos esmentats, excepte en els supòsits previstos per a les direccions generals.  
  
Dècim. Suplència dels òrgans delegats  
En cas de vacant, absència o malaltia dels titulars dels òrgans delegats en la present resolució, caldrà ajustar-se al que disposa l'article 6 del Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge.  
  
  
Onzé. Avocació i revocació  
1. Les delegacions de competències que s'efectuen per mitjà de la present resolució s'entenen sense perjuí que en qualsevol moment la persona titular de la Conselleria puga reclamar el coneixement i la resolució de tots els assumptes que estime oportuns, en els termes i amb els requisits que establix l'article 10 de la Llei 40/2015, d'1 d'octubre, esmentada.  
2. Esta delegació de competències es podrà revocar en qualsevol moment per l'òrgan delegant, de conformitat amb el que establixen l'article 63.5 de la Llei 5/1983, de 30 de desembre, del Consell, i l'article 9.6 de la Llei 40/2015, d'1 d'octubre.  
3. Es deixa sense efectes les resolucions següents:  
a) Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria (DOGV 7736, 08.03.2016).  
b) Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria (DOGV 8609, 08.08.2019).  
c) Resolució de 17 de febrer de 2021, de la consellera de Participació, Transparència, Cooperació i Qualitat Democràtica (DOGV 9024, 19.02.2021), en tot el que s'opose al que s'establix en esta resolució.  
  
  
Dotzé. Constància expressa de la delegació  
En tots els supòsits en els quals es faça ús de la present delegació de competències, haurà de fer-se constar expressament esta circumstància en la resolució o acte que s'adopte, i es considerarà dictat per l'òrgan delegant, sense que càpia la delegació de competències delegades, tot això de conformitat amb el que s'establix en l'article 9.4 de la Llei 40/2015, d'1 d'octubre, i l'article 63.6, de la Llei 5/1983, de 30 de desembre, del Consell.  
  
Tretzé. Efectes  
Esta resolució tindrà efecte l'endemà de publicar-se en el Diari Oficial de la Generalitat Valenciana.  
  
Contra este decret, que esgota la via administrativa, es podrà interposar un recurs contenciós administratiu en el termini de dos mesos, comptats des de l'endemà de publicar-se, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, un recurs de reposició davant d'este mateix òrgan en el termini d'un mes, computat en els mateixos termes esmentats, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que els interessats puguen interposar qualsevol altre que estimen procedent.  
  
  
València, 15 de maig de 2024.- La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.